《东埧铺见桂花因忆故园双桂》
明代·程本立

故园双桂树初成，将比吾家两弟兄。封植敢忘先子志，急难谁念此时情。

山浓山淡皆秋色，人笑人歌共月明。独把一枝思骨肉，天香三嗅泪纵横。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。